Subject: Sv: Brev fra Ankestyrelsen
From: By & Land Halsnæs <[email-masked]>
To: Ankestyrelsen <[email-masked]>
Date: Mon, 17 Nov 2025 13:57:52 +0000

I fortsættelse af jeres afgørelse j.nr. 25-57780 skal jeg bede jer tage stilling til følgende:
I skriver, at ”Formålet med tilsynet er at påse, at kommuner og regioner handler i overensstemmelse med lovgivningen”. Når styrelsen vælger ikke at rejse tilsynssag, skal vi så forstå det således, at byrådet i denne sag har handlet i overensstemmelse med lovgivningen om inhabilitet? Hvis ja, under hvilke omstændigheder er det så, at byrådet skal behandle spørgsmål om inhabilitet?
I skriver videre, at I ”rejser derfor en tilsynssag, når vi vurderer, at det vil have væsentlig betydning, at vi tager sagen op til behandling.” Her lægger I bl.a. vægt på, om en sag må skønnes at have principiel eller generel betydning eller alvorlig karakter, og om sagen objektivt har stor økonomisk eller administrativ betydning for en eller flere myndigheder, organisationer, foreninger, borgere m.fl. I denne sag har det stor betydning for mange borgere i Hundested m.fl. – ikke økonomisk eller administrativt, men ”samfundsmæssigt” – et forhold, som netop planloven og miljøvurderingsloven mv. har som formål at beskytte – burde det ikke indgå i vurderingen af, om sagen har væsentlig betydning?
Vi vil gerne have tilsendt ”de foreliggende oplysninger”, der er styrelsens baggrund for at vurdere, at ”sagen ikke er generelt egnet til at understøtte det kommunale tilsyns formål”.
Med venlig hilsen
By og Land Halsnæs                  /Leif Normann Jeppesen

________________________________
Fra: Ankestyrelsen <[email-masked]>
Sendt: 14. november 2025 12:29
Til: [email-masked] <[email-masked]>
Emne: Brev fra Ankestyrelsen

Se venligst vedhæftede brev fra Ankestyrelsen.

Venlig hilsen

Charlotte Kirkeby

_________________________________

Postadresse: Nytorv 7, 2.sal, 9000 Aalborg

Mail: [email-masked]<mailto:[email-masked]>

Telefon: 33 41 12 00

Hjemmeside: www.ast.dk<http://www.ast.dk/>

Åbningstid - reception:

man-tors kl. 9.00-15.00

fre kl. 9.00-13.00

Åbningstid – telefon:

man-tor kl. 9.00-15.00

fre kl. 9.00-12.00

_________________________________

Send ikke fortrolige og personfølsomme oplysninger til denne mail.

Læs mere om at sende sikkert<https://ast.dk/om-ankestyrelsen/kontakt-os/sikre-mails>